AFGØRELSE FRA BESTYRELSEN FOR DET EUROPÆISKE CENTER FOR FOREBYGGELSE AF OG KONTROL MED SYGDOMME

af 9. september 2019

om interne regler vedrørende begrænsning af visse rettigheder for registrerede i forbindelse med behandling af personoplysninger inden for rammerne af Det Europæiske Center for Forebyggelse af og Kontrol med Sygdomme

BESTYRELSEN FOR DET EUROPÆISKE CENTER FOR FOREBYGGELSE OG KONTROL MED SYGDOMME (»ECDC«) HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse 1247/2002/EF (1), særligt artikel 25,

under henvisning til Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (2), særlig artikel 20, stk. 4,

under henvisning til forretningsordenen for ECDC's bestyrelse, særligt artikel 10, under henvisning til udtalelse af 22. juli 2019 fra Den Europæiske Tilsynsførende for

Databeskyttelse (EDPS) og til EDPS' vejledning om artikel 25 i den nye forordning og interne regler

efter høring af personaleudvalget, og ud fra følgende betragtninger:

(1) ECDC udfører sine aktiviteter i overensstemmelse med forordning (EF) nr. 851/2004.

(2) I overensstemmelse med artikel 25, stk. 1, i forordning (EU) 2018/1725 bør begrænsninger for at anvende artikel 14-22, 35 og 36 samt artikel 4 i nævnte forordning, for så vidt bestemmelserne heri svarer til de rettigheder og forpligtelser, der er omhandlet i artikel 14-22, baseres på interne regler, der vedtages af ECDC, når disse ikke er baseret på retsakter, der er vedtaget på grundlag af traktaterne.

(3) Disse interne regler, herunder deres bestemmelser om vurdering af nødvendigheden og proportionaliteten af en begrænsning, bør ikke finde anvendelse, når en retsakt, der er vedtaget på grundlag af traktaterne, indeholder en begrænsning af den registreredes rettigheder.

(4) Hvor ECDC udfører sine forpligtelser med hensyn til registreredes rettigheder i henhold til forordning (EU) 2018/1725, skal de tage stilling til, om nogen af de undtagelser, der er fastsat i nævnte forordning, finder anvendelse.

5) Inden for rammerne af sin administrative drift kan ECDC foretage administrative undersøgelser, gennemføre disciplinærsager, udføre indledende aktiviteter vedrørende tilfælde af potentielle (uregelmæssigheder indberettet til OLAF, behandle whistleblowingsager, iværksætte (formelle og uformelle) procedurer til at forebygge chikane, behandle interne og eksterne klager, gennemføre interne revisioner, behandle ECDC's personales helbredsoplysninger, iværksætte efterforskninger på foranledning af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, og interne (IT-relaterede) sikkerhedsefterforskninger.

(6) ECDC behandler flere kategorier af personoplysninger, herunder faktuelle data (»objektive« data såsom identifikationsoplysninger, kontaktoplysninger, faglige oplysninger, administrative oplysninger, data fra specifikke kilder, elektronisk kommunikations- og trafikdata) og/eller bløde data (»subjektive« data vedrørende sagen såsom ræsonnement, adfærdsdata, medarbejdervurderinger, præstations- og adfærdsdata samt data, der er knyttet til eller fremsat i forbindelse med genstanden for proceduren eller aktiviteten).

(7) ECDC, som repræsenteres af den administrerende direktør, fungerer som dataansvarlig uanset yderligere delegering af rollen som dataansvarlig i ECDC for at afspejle det operationelle ansvar for specifikke behandlingsaktiviteter vedrørende personoplysninger.

(8) Personoplysningerne opbevares sikkert i et elektronisk miljø eller på papir for at forhindre ulovlig adgang til eller overførsel af data til personer, der ikke har behov for at kende disse. De behandlede personoplysninger opbevares ikke længere, end det er nødvendigt og passende for de formål, hvortil oplysningerne behandles, i den periode, der er angivet i ECDC's databeskyttelsesmeddelelser, privatlivserklæringer eller fortegnelser.

(9) De interne regler bør finde anvendelse på alle de behandlingsaktiviteter, som ECDC udfører i forbindelse med administrative undersøgelser, disciplinærsager, indledende aktiviteter vedrørende tilfælde af potentielle uregelmæssigheder indberettet til OLAF, whistleblowingprocedurer, (formelle og uformelle) procedurer i sager om chikane, behandling af interne og eksterne klager, interne revisioner, efterforskninger iværksat af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, (IT-relaterede) sikkerhedsefterforskninger, der gennemføres internt eller med ekstern deltagelse (f.eks. af CERT-EU), samt i håndteringen af personales personoplysninger.

(10) De bør gælde for behandlingsaktiviteter, der udføres, før ovennævnte procedurer indledes, under disse procedurer og i forbindelse med, at opfølgningen på udfaldet af disse procedurer overvåges. Herunder bør også omfattes ECDC's bistand til og samarbejde med nationale myndigheder og internationale organisationer ud over ECDC's administrative efterforskninger.

(11) I de tilfælde, hvor disse interne regler gælder, skal ECDC bevise, at begrænsningerne er strengt nødvendige og forholdsmæssige i et demokratisk samfund, og at de respekterer kernen i de grundlæggende rettigheder og frihedsrettigheder.

(12) Inden for disse rammer er ECDC forpligtet til i videst muligt omfang at respektere de registreredes grundlæggende rettigheder under ovennævnte procedurer, navnlig de, der vedrører retten til information, indsigt og berigtigelse, retten til sletning, begrænsning af behandling, retten til underretning om et brud på persondatasikkerheden til den registrerede eller kommunikationsfortrolighed som fastsat i forordning (EU) 2018/1725.

(13) ECDC kan dog være forpligtet til at begrænse oplysningerne til den registreredes og andre registreredes rettigheder for at beskytte især sine egne undersøgelser, andre offentlige myndigheders undersøgelser og sager samt andre personers rettigheder vedrørende ECDC's undersøgelser eller andre procedurer.

(14) ECDC kan således begrænse informationen med det formål at beskytte efterforskningen og andre registreredes grundlæggende rettigheder og frihedsrettigheder.

(15) ECDC bør lejlighedsvis overvåge, at de betingelser, der ligger til grund for begrænsningen, gælder, og ophæve begrænsningen, hvis de ikke længere gælder.

(16) Den dataansvarlige bør informere den databeskyttelsesansvarlige på udsættelsestidspunktet og under revisionerne —

TRUFFET FØLGENDE AFGØRELSE:

Artikel 1 Genstand og anvendelsesområde 1. I denne afgørelse fastlægges regler vedrørende betingelserne for, hvornår ECDC inden for rammerne af de procedurer, der er fastsat i stk. 2, kan begrænse anvendelsen af de rettigheder, der er nedfældet i artikel 14-21, 35 og 36, samt artikel 4, efter artikel 25 i forordning (EU) 2018/1725. 2. Inden for rammerne af ECDC's administrative funktionsmåde finder denne afgørelse anvendelse på ECDC's behandlingsaktiviteter vedrørende personoplysninger i forbindelse med administrative undersøgelser, disciplinærsager, indledende aktiviteter vedrørende tilfælde af potentielle uregelmæssigheder indberettet til OLAF, behandling af whistleblowingsager, (formelle og uformelle) procedurer for forebyggelse af chikane, behandling af interne og eksterne klager, udførelse af interne revisioner, efterforskninger iværksat af den databeskyttelsesansvarlige i overensstemmelse med artikel 45, stk. 2, i forordning (EU) 2018/1725, og (IT-relaterede) sikkerhedsefterforskninger, der gennemføres internt eller med ekstern deltagelse (f.eks. af CERT-EU), samt i forbindelse med behandlingen af personales personoplysninger (såfremt de indeholder oplysninger af psykologisk eller psykiatrisk karakter). 3. De relevante kategorier af personoplysninger er faktuelle data (»objektive« data såsom identifikationsoplysninger, kontaktoplysninger, faglige oplysninger, administrative oplysninger, data fra specifikke kilder, elektronisk kommunikations- og trafikdata) og/eller bløde data (»subjektive« data vedrørende sagen såsom ræsonnement, adfærdsdata, medarbejdervurderinger, præstations- og adfærdsdata samt data, der er knyttet til eller fremsat i forbindelse med genstanden for proceduren eller aktiviteten). 4. Hvor ECDC udfører sine forpligtelser med hensyn til registreredes rettigheder i henhold til forordning (EU) 2018/1725, skal de tage stilling til, om nogen af de undtagelser, der er fastsat i nævnte forordning, finder anvendelse. 5. På de betingelser, der er fastsat i denne afgørelse, kan begrænsningerne gælde følgende rettigheder: oplysninger til de registrerede, ret til indsigt, berigtigelse, sletning, begrænsning af behandling, underretning om et brud på persondatasikkerheden til en registreret eller fortroligheden af kommunikation.

Artikel 2 Specifikation af den dataansvarlige og sikkerhedsforanstaltninger 1. De indførte sikkerhedsforanstaltninger med henblik på at undgå brud på datasikkerheden, lækager eller uautoriseret videregivelse er følgende: a) Papirdokumenter opbevares i sikrede skabe og er kun tilgængelige for autoriseret personale. b) Alle elektroniske oplysninger skal opbevares i sikre IT-anordninger i henhold til ECDC's sikkerhedsstandarder såvel som i specifikke elektroniske mapper, som kun skal være tilgængelige for autoriseret personale. Passende adgangsniveauer tildeles enkeltvis. c) Databasen skal være adgangskodebeskyttet og kun tilgængelig for autoriserede brugere. E-registre skal føres forsvarligt for at sikre fortroligheden og privatlivsbeskyttelsen af de indsamlede oplysninger. d) Alle, der har adgang til oplysningerne, er bundet af tavshedspligt eller fortrolighedsaftaler. 2. Den dataansvarlige for behandlingsaktiviteterne er ECDC, repræsenteret ved direktøren, som kan uddelegere den dataansvarliges funktion. Registrerede skal underrettes om den delegerede dataansvarlige via bekendtgørelser eller optegnelser om databeskyttelse, der offentliggøres på ECDC's websted og/eller intranet. 3. Den opbevaringsperiode for personoplysninger, der er omhandlet i artikel 1, stk. 3, må ikke være længere end det, der er nødvendigt og passende for de formål, hvortil oplysningerne behandles. Den er under ingen omstændigheder længere end den opbevaringsperiode, der er angivet i de i artikel 5, stk. 1, omhandlede databeskyttelsesmeddelelser, privatlivserklæringer eller fortegnelser. 4. Hvor ECDC overvejer at anvende en begrænsning, vægtes risikoen for den registreredes rettigheder og frihedsrettigheder, især i forhold til risikoen for andre registreredes rettigheder og frihedsrettigheder og risikoen for at miste effekten af ECDC's undersøgelser eller procedurer, eksempelvis ved at ødelægge beviser. Risiciene for den registreredes grundlæggende rettigheder og frihedsrettigheder vedrører primært, men er ikke begrænset til, omdømmemæssige risici og risici for retten til forsvar og retten til at blive hørt.

Artikel 3 Begrænsninger 1. Enhver begrænsning må kun anvendes af ECDC med det formål at beskytte: a) forebyggelse, efterforskning, afsløring og retsforfølgning af strafbare handlinger, herunder beskyttelse mod og forebyggelse af trusler mod den offentlige sikkerhed b) Unionens institutioners og organers interne sikkerhed, herunder deres elektroniske kommunikationsnetværk c) forebyggelse, efterforskning, afsløring og retsforfølgning i forbindelse med brud på etiske regler for lovregulerede erhverv d) kontrol-, tilsyns- eller reguleringsfunktioner, herunder opgaver af midlertidig karakter, der er forbundet med offentlig myndighedsudøvelse i de tilfælde, der er omhandlet i litra a) e) beskyttelse af den registreredes eller andres rettigheder og frihedsrettigheder. 2. Som en konkret anvendelse af de i stk. 1 beskrevne formål kan ECDC anvende begrænsninger vedrørende personoplysninger, der udveksles med Kommissionens tjenestegrene eller andre EU- institutioner, organer, agenturer og kontorer, de kompetente myndigheder i medlemsstaterne eller tredjelande eller internationale organisationer, under følgende omstændigheder: a) Hvis udøvelsen af disse rettigheder og forpligtelser begrænses af Kommissionens tjenestegrene eller andre EU-institutioner, -organer, -agenturer og -kontorer på grundlag af andre retsakter, der er omhandlet i artikel 25 i forordning (EU) 2018/1725, eller i overensstemmelse med kapitel IX i samme forordning eller med de grundlæggende retsakter for andre EU-institutioner, -organer, -agenturer og -kontorer. b) Hvis udøvelsen af disse rettigheder og forpligtelser begrænses af de kompetente myndigheder i medlemsstaterne på grundlag af retsakter, der er omhandlet i artikel 23 i Europa-Parlamentets og Rådets forordning (EU) 2016/679 (3), eller i henhold til nationale foranstaltninger til gennemførelse af artikel 13, stk. 3, artikel 15, stk. 3, eller artikel 16, stk. 3, i Europa-Parlamentets og Rådets direktiv (EU) 2016/680 (4). c) Hvor udøvelsen af disse rettigheder og forpligtelser kan true ECDC's samarbejde med tredjelande eller internationale organisationer i forbindelse med udførelsen af dens opgaver. Inden der pålægges begrænsninger i de tilfælde, som er omtalt i første afsnit, litra a) og b), skal ECDC høre de relevante tjenestegrene i Kommissionen, Unionens institutioner, organer, agenturer, kontorer eller de kompetente myndigheder i medlemsstaterne, medmindre det står klart for ECDC, at anvendelsen af en begrænsning er fastsat i en af de retsakter, der er nævnt i disse bestemmelser. 3. Enhver begrænsning er nødvendig og forholdsmæssig under hensyntagen til risiciene for de registreredes grundlæggende rettigheder og frihedsrettigheder og respekterer kernen i de grundlæggende rettigheder og frihedsrettigheder i et demokratisk samfund. 4. Hvis det overvejes at pålægge begrænsninger, foretages der en vurdering af nødvendigheden, og om de står i et rimeligt forhold til formålene. Af hensyn til ansvarlighed dokumenteres vurderingen gennem en intern vurderingsnote i hvert enkelt tilfælde. 5. Begrænsningerne ophæves, så snart de omstændigheder, der berettiger dem, ikke længere gælder. Især når det vurderes, at udøvelsen af den begrænsede ret ikke længere vil annullere effekten af den pålagte begrænsning eller forringe andre registreredes rettigheder eller frihedsrettigheder.

Artikel 4 Fornyet gennemgang foretaget af den databeskyttelsesansvarlige 1. ECDC underretter uden ugrundet ophold sin databeskyttelsesansvarlige, når den dataansvarlige begrænser anvendelsen af de registreredes rettigheder eller udvider begrænsningen i overensstemmelse med denne afgørelse. Den dataansvarlige giver den databeskyttelsesansvarlige adgang til den fortegnelse, som indeholder en vurdering af, om begrænsningen er nødvendig og forholdsmæssig, og dokumenterer datoen for underretningen af den databeskyttelsesansvarlige i fortegnelsen. 2. Den databeskyttelsesansvarlige kan anmode den dataansvarlige skriftligt om at gennemgå anvendelsen af begrænsningerne. Den dataansvarlige underretter den databeskyttelsesansvarlige skriftligt om udfaldet af den ønskede fornyede gennemgang. 3. Den dataansvarlige underretter den databeskyttelsesansvarlige, når begrænsningen er blevet ophævet.

Artikel 5 Underretning af registrerede 1. I behørigt begrundede tilfælde og på de betingelser, der er fastsat i denne afgørelse, kan retten til oplysninger begrænses af den dataansvarlige i forbindelse med følgende behandlingsaktiviteter: a) udførelse af administrative undersøgelser og disciplinærsager b) indledende aktiviteter i forbindelse med sager om potentielle uregelmæssigheder indberettet til OLAF c) procedurer vedrørende whistleblowing d) (formelle og uformelle) procedurer vedrørende chikane e) behandling af interne og eksterne klager f) intern revision g) de efterforskninger, som den databeskyttelsesansvarlige har iværksat i henhold til artikel 45, stk. 2, i forordning (EU) 2018/1725 h) (IT-)sikkerhedsundersøgelser behandlet internt eller med ekstern deltagelse (f.eks. CERT- EU). De i artikel 31 i forordning (EU) 2018/1725 omhandlede databeskyttelsesmeddelelser, privatlivserklæringer eller fortegnelser, som ECDC offentliggør på sit websted og/eller intranet for at informere de registrerede om deres rettigheder inden for rammerne af en given procedure, indeholder information om den potentielle begrænsning af disse rettigheder. Informationen redegør for, hvilke rettigheder der kan begrænses, årsagerne hertil og den potentielle varighed. 2. Med forbehold af bestemmelserne i stk. 3 underretter ECDC, hvor det er forholdsmæssigt, også enkeltvis alle registrerede, der anses for at være berørt af den konkrete behandlingsaktivitet, uden unødigt ophold og skriftligt om deres rettigheder vedrørende nuværende eller fremtidige begrænsninger. 3. Hvor ECDC helt eller delvist begrænser formidling af oplysninger til de registrerede, der er omhandlet i stk. 2, registrerer den bevæggrundene til begrænsningen og retsgrundlaget i overensstemmelse med artikel 3 i denne afgørelse, herunder en vurdering af nødvendigheden og forholdsmæssigheden af begrænsningen. Fortegnelsen og, i givet fald, de dokumenter, der indeholder underliggende faktuelle og retlige elementer, registreres. Disse stilles efter anmodning til rådighed for Den Europæiske Tilsynsførende for Databeskyttelse. 4. Den i stk. 3 nævnte begrænsning finder anvendelse, så længe begrundelserne herfor er gældende. Hvor begrundelsen for begrænsningen ikke længere er til stede, underretter ECDC den registrerede om de vigtigste bevæggrunde, der ligger til grund for anvendelsen af begrænsningen. ECDC informerer samtidig den registrerede om, at denne til enhver tid har ret til at indgive en klage til Den Europæiske Tilsynsførende for Databeskyttelse eller til at indbringe sagen for Den Europæiske Unions Domstol. ECDC foretager en fornyet gennemgang af anvendelsen af begrænsningen hvert halve år fra dens vedtagelse og ved afslutningen af den relevante bevisoptagelse, procedure eller efterforskning. Derefter overvåger den dataansvarlige hvert halve år behovet for at opretholde enhver begrænsning.

Artikel 6 Den registreredes ret til indsigt 1. I behørigt begrundede tilfælde og på de betingelser, der er fastsat i denne afgørelse, kan den dataansvarlige begrænse retten til indsigt, for så vidt det er nødvendigt og forholdsmæssigt, i forbindelse med følgende behandlingsaktiviteter: a) udførelse af administrative undersøgelser og disciplinærsager b) indledende aktiviteter i forbindelse med sager om potentielle uregelmæssigheder indberettet til OLAF c) procedurer vedrørende whistleblowing d) (formelle og uformelle) procedurer vedrørende chikane e) behandling af interne og eksterne klager f) intern revision g) de efterforskninger, som den databeskyttelsesansvarlige har iværksat i henhold til artikel 45, stk. 2, i forordning (EU) 2018/1725 h) (IT-)sikkerhedsundersøgelser behandlet internt eller med ekstern deltagelse (f.eks. CERT- EU) i) i forbindelse med direkte adgang til dokumenter, der er relateret til helbredsmæssige oplysninger af psykologisk eller psykiatrisk karakter inkluderet i ECDC's personales personlige akter. Hvor de registrerede anmoder om indsigt i deres personoplysninger i forbindelse med en eller flere specifikke sager eller en bestemt behandling i overensstemmelse med artikel 17 i forordning (EU) 2018/1725, begrænser ECDC sin vurdering af anmodningen til kun at omfatte sådanne personoplysninger. 2. Hvor ECDC helt eller delvis begrænser retten til indsigt, jf. artikel 17 i forordning (EU) 2018/1725, tager de følgende skridt: a) informerer den pågældende registrerede, i sit svar på anmodningen, om den anvendte begrænsning og om den væsentligste årsag hertil samt om muligheden for at indgive en klage til Den Europæiske Tilsynsførende for Databeskyttelse eller for at indbringe sagen for Den Europæiske Unions Domstol. b) dokumenterer i en intern vurdering bevæggrundene til begrænsningen, herunder en vurdering af nødvendigheden og forholdsmæssigheden af begrænsningen og dens varighed. Leveringen af information omhandlet i punkt a) kan udskydes, udelades eller afvises, hvis den ville ophæve virkningen af begrænsningen, i overensstemmelse med artikel 25, stk. 8, i forordning (EU) 2018/1725. ECDC tager anvendelsen af begrænsningen op til revision hvert halve år fra dens vedtagelse og ved afslutningen af den relevante efterforskning. Derefter overvåger den dataansvarlige hvert halve år behovet for at opretholde enhver begrænsning. 3. Fortegnelsen og, i givet fald, de dokumenter, der indeholder underliggende faktuelle og retlige elementer, registreres. De stilles efter anmodning til rådighed for Den Europæiske Tilsynsførende for Databeskyttelse.

Artikel 7 Ret til berigtigelse, sletning og begrænsning af behandlingen 1. I behørigt begrundede tilfælde og på de betingelser, der er fastsat i denne afgørelse, kan retten til berigtigelse, sletning og begrænsning begrænses af den dataansvarlige i forbindelse med følgende behandlingsaktiviteter, hvor det er nødvendigt og passende: a) udførelse af administrative undersøgelser og disciplinærsager b) indledende aktiviteter i forbindelse med sager om potentielle uregelmæssigheder indberettet til OLAF c) procedurer vedrørende whistleblowing d) (formelle og uformelle) procedurer vedrørende chikane e) behandling af interne og eksterne klager f) intern revision g) de efterforskninger, som den databeskyttelsesansvarlige har iværksat i henhold til artikel 45, stk. 2, i forordning (EU) 2018/1725 h) (IT-)sikkerhedsundersøgelser behandlet internt eller med ekstern deltagelse (f.eks. CERT- EU). 2. Hvor ECDC helt eller delvist begrænser anvendelsen af retten til berigtigelse, sletning og begrænsning af behandling, jf. artikel 18, artikel 19, stk. 1, og artikel 20, stk. 1, i forordning (EU) 2018/1725, træffer de de foranstaltninger, der er fastsat i artikel 6, stk. 2, i denne afgørelse, og registrerer fortegnelsen i overensstemmelse med artikel 6, stk. 3, heri.

Artikel 8 Underretning om et brud på persondatasikkerheden og fortrolighed af elektronisk kommunikation 1. I behørigt begrundede tilfælde og på de betingelser, der er fastsat i denne afgørelse, kan retten til underretning om et brud på persondatasikkerheden begrænses af den dataansvarlige i forbindelse med følgende behandlingsaktiviteter, hvor det er nødvendigt og passende: a) udførelse af administrative undersøgelser og disciplinærsager b) indledende aktiviteter i forbindelse med sager om potentielle uregelmæssigheder indberettet til OLAF c) procedurer vedrørende whistleblowing d) (formelle og uformelle) procedurer vedrørende chikane e) behandling af interne og eksterne klager f) intern revision g) de efterforskninger, som den databeskyttelsesansvarlige har iværksat i henhold til artikel 45, stk. 2, i forordning (EU) 2018/1725 h) (IT-)sikkerhedsundersøgelser behandlet internt eller med ekstern deltagelse (f.eks. CERT- EU). 2. I behørigt begrundede tilfælde og på de betingelser, der er fastsat i denne afgørelse, kan retten til fortrolighed af elektronisk kommunikation begrænses af den dataansvarlige i forbindelse med følgende behandlingsaktiviteter, hvor det er nødvendigt og passende: a) udførelse af administrative undersøgelser og disciplinærsager b) indledende aktiviteter i forbindelse med sager om potentielle uregelmæssigheder indberettet til OLAF c) procedurer vedrørende whistleblowing d) formelle procedurer vedrørende chikane e) behandling af interne og eksterne klager f) (IT-)sikkerhedsundersøgelser behandlet internt eller med ekstern deltagelse (f.eks. CERT- EU). 3. Hvor ECDC indfører begrænsninger i underretningen af den registrerede om et brud på persondatasikkerheden eller fortroligheden af elektronisk kommunikation, som omhandlet i artikel 35 og 36 i forordning (EU) 2018/1725, optegner og registrerer de årsagerne til begrænsningen, i overensstemmelse med artikel 5, stk. 3, i denne afgørelse. Artikel 5, stk. 4, i denne afgørelse finder anvendelse.

Artikel 9 Ikrafttræden Denne afgørelse træder i kraft på dagen efter dens offentliggørelse i Den Europæiske Unions Tidende.

Udfærdiget i Stockholm, 9. september 2019. For det Det Europæiske Center for Forebyggelse af og Kontrol med Sygdomme Anni VIROLAINEN-JULKUNEN Formand for bestyrelsen

(1) EUT L 295 af 21.11.2018, s. 39.

(2) EUT L 142, 30.4.2004, s. 1.

(3) Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).

(4) Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89).